24POR-192

Nafarroako Alderdi Sozialista talde parlamentarioari atxikita dagoen Olga Chueca Chueca andreak, Legebiltzarreko Erregelamenduan ezarritakoaren babesean, honako galdera hau aurkezten du, Eskubide Sozialetako, Ekonomia Sozialeko eta Enpleguko kontseilariak 2024ko maiatzaren 9ko Osoko Bilkuran ahoz erantzun diezaion:

Eskubide Sozialetako, Ekonomia Sozialeko eta Enpleguko Departamentuak foru-erkidegoko familiendako laguntzen hiru deialdiren oinarriak onetsi ditu:

1. Adingabeak nahiz adindunak zaindu ahal izateko eszedentzia eskatu behar izan duten langileentzako laguntza.

2. Familia ugariendako eta guraso bakarreko familiendako laguntzak, aparteko gastuak eta egin beharreko gastuak ordaintzeko.

3. Guraso bakarreko familia gisa kreditatutako edo gurasobakartasun-egoeran dauden familiendako laguntzak, lan-bizitza eta familia bateragarri egitea errazteko.

Zure departamentuak zer balorazio egiten du laguntza horiei buruz?

Iruñean, 2024ko maiatzaren 2an

Foru parlamentaria: Olga Chueca Chueca